
Westerlauwers F ries 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Westerlauwers Fries is de westeleke grop dialekte 
vaan't Fries, dat welt zegke't Fries wie dat allewijl in 
Nederland gesproke weurt. Aander soorte zien 't 
Oosfries en't Noordfries. Boete Nederland weurt dees 
taol miestal "Wesfries" geneump, meh umtot me 
daomet in Nederland nao de dialekte oet de kop vaan 
Noord-Holland verwijs, geit me hei deze naom oet de 
weeg. Es me in Nederland euver Fries sprik, bedoelt 
me miestal allein't Westerlauwers Fries. 

De taol weurt nog door zoe'n 350.000 lui es mojertaol 
gesproke in de provincie Friesland, die sinds de jaore 
negeteg officieel - Friestaoleg - Fryslan het, en is de 
twiede officieel taol vaan Nederland, boe't sins 1995 
toegestaon is de Friese taol in lokale en provincial vergaderinge te gebroeke. Sins 1996 is 't Fries 
geratificeerd in't Europees Haandvest vor regionaal tale en tale van minderhede. In 2001 woort e convenant 
geteikendJ 1 ^ 


Westerlauwers Fries 

Inheimse name: 

Frysk 

Gekald in: 

Friesland (gooddeils) 

Classificatie: 

Indo-Europees 

Germaans 

Wesgermaans 

Fries 

Westerlauwers Fries 

Aantal sjpraekers: 

350.000 

Conservatiegraod: 

bedreig 

Officieel taal: 

provincie Friesland 

ISO-639-code: 

fy, fry, fri 

Dialekte 


Wat direk opvelt aon't Westerlauwers Fries is 'n relatief gering versjeieheid aon dialekte, vergeleke met 
beveurbeeld 't Limburgs. Umtot 't Fries veuraol 'n spreektaol is en iewelaank zelfs gaaroet gein 
standaardtaol bestoont, zou me e gefragminteerd dialekgebeed verwachte. Toch versjelle de dialekte mer 
wieneg. Groofeweg kint me spreke vaan drei groete dialekte: 't Kleifries, 't Woudfries en't Zuidhooks. Die 
zien meujteloos oonderein te verstoon. Versjelle zien oonder aander dinger wie't waordsje veur doe : in't 
Woudfries is dat du, in 't Kleifries do. Belaankrieker zien de dialekte vaan Hindeloopen, Terschelling 
(Terschellings, verdeild in Aasters en Westers ) en Schiermonnikoog. Die wieke vaol mier aof en zien get 
awwerwetser es't Standerdfries. Zoe heet't Hindeloopers de aw vocale behawwe en't Schiermonnikoogs de 
drei woordgeslachte. 






Aofstamming 


't Fries weurt miestal bij de Ingweoonse taolgrop ingedeild, dat beteikent tot't korter bij't Ingels steit es bij't 
Nederlands, 't Limburgs en't Duits. Dit kin me nog zien aon kinmerke wie palatalisatie (Ingels cheese, Fries 
tsiis, Hollands kaas, Limburgs kies), ee of ie veur de aw Germaanse 6 (grien veur Limburgs greun ) en zoe 
wijer. 

Zuug ouch 

■ Friese grammair 

Externe link 


- De Fryske Akademy (http://www.fa.knaw.nl), die ziech o.a. inzet veur de Friese taol 

1. http://taal.phileon.nl/fries.php 

